Niisiis, vaatasin üle Rakvere Teatri hiljutise uuslavastuse "Kooselu väikesed kuriteod". Éric-Emmanuel Schmitt on kaasaegse näitekirjanduse suurepärane esindaja, populaarne ja puha. Erki Aule lavastus tema loomingule liiga ei teinud. Muide, Schmitti populaarsusest kõneleb seegi, et Eestis on teda õige mitmel  korral lavastatud. Rakveres on praegugi mängukavas "Oskar ja Roosamamma" ning Nukuteatris "Oskar ja Roosa Daam", Pärnu Endlas "Tunnete tektoonika". Neile lisaks on mängitud selliseid näidendeid nagu "Kahe maailma hotell" (Rakvere), "Enigma variatsioonid" (Ugala), "Don Juani öö" (Ugala), "Kuldne mees" (Rakvere), "Vabamõtleja" (Vanemuine ja Vene Draamateater pealkirjaks "Alasti tõde"). Ehk on mõni veelgi.